 Ọlọpàá fọbẹ la ará ilú nífun nílùú Eko. Samuel Agbolajo ti ọrọ náà sojú rẹ ló gbé ìṣẹlẹ yìí sórí ayelujara Facebook rẹ pé, ọlọpàá Francis ṣe Ogunsanya lọsẹ lásìkò ti ìjà dú wọn. Bakan náà ni Agbalajo fẹsùn kan pé ilé iṣẹ ọlọpàá Itire ti wọn mú ẹjọ lọ ń gbìyànjú láti bo ẹsùn náà mọlẹ ti wọn si ti tú Francis silẹ. Ọpọ àwọn ọmọ Naijiria tó ló ti bu énú àtẹ lu ìwà ti Francis wù lẹyin ti wọn ri foto adẹrù bani náà lori Facebook. Bo tilẹ jẹ pé Ogunsanya la wàhálà náà já, sibẹ o ní òun n fẹ ki igbésẹ to gbópọn lati ọdọ ọlọpàá Iwádìí fi han pé Francis jẹ ọkàn lára àwọn ẹka ọlọpàá FCIID ni agbègbè Alagbọn, Ikoyi. Wàhálà bẹ sílẹ nígbà ti Francis n gbé àwọn ẹbi rẹ lọ si ilé ìwòsàn ti o sì gbá òun pẹlú ọkọ tirẹ, Ogunsanya ni gbogbo ǹkan ti òun fẹ lọwọ rẹ lásìkò náà ni pe ki o tọrọ aforiji, ṣùgbọn kàkà bẹẹ ẹṣẹ ni ọlọpàá náà fi pàdé òun.  Inú bi mi, botilẹ jẹ pe mo fẹ kó bẹ mi sùgbọn ṣe lo n pariwo ṣe o mọ irú ènìyàn ti mo jẹ ni? Bẹẹ lo mú búlálà àti ọbẹ jáde to si jáde kúrò nínú ọkọ rẹ wá si ọdọ mi, bẹẹ ni emi náà sáre lọ mu irinṣẹ ti àwọn kafinta fi n gé igi ti mo ri láti dáàbò bo ara mi. O ní lẹyin náà ni Francis tún lọ sínú motorẹ nígba ti àwọn èrò di lọwọ láti súnmọ òun, sùgbọn o tu gbìyànju síi. Lẹyin ti o fi fi ọbẹ làmi lọfun, mí o tilẹ mọ àwọn èèyàn lo pé àkíyèsí mi sii ti mo fi ri ẹjẹ to sàn, mó wá pe òní fóto kan láti yà mi ki wọn to gbé mi lọ si ilé ìwòsàn. Nínú ọrọ tirẹ, alukoro ọlọpàá ni ìpínlẹ Eko, bala Elkana ni ìjà bẹ silẹ láàrin ọlọpàá àti Ogunsanya, ilé iṣẹ ọlọpàá sì ti bẹrẹ ìwádìí lóri ọrọ náà láti fi ìdí òkodoro ọrọ múlẹ. Okùnrin kan ti àwọn ènìyàn mọ si Olalekan Ogunsanya ni iròyìn sọ pé ASP Francis fi ọbẹ là nífun nígbàtí gbólóhùn aṣọ ṣẹlẹ láàrin wọn lágbègbè Itire nílùú Eko. : Nigeria Police: Ọlọpàá fọbẹ la ará ilú nífun nílùú Eko. 